ciscoriordan/open-greek-corpus-annotations huggingface dataset:
isocrates.de-bigis-orat-16 1
περὶ μὲν οὖν τοῦ ζεύγους τῶν ἵππων , ὡς οὐκ ἀφελόμενος ὁ πατὴρ Τεισίαν εἶχεν , ἀλλὰ πριάμενος παρὰ τῆς πόλεως τῆς Ἀργείων , τῶν τε πρέσβεων τῶν ἐκεῖθεν ἡκόντων καὶ τῶν ἄλλων τῶν εἰδότων ἀκηκόατε μαρτυρούντων · τὸν αὐτὸν δὲ τρόπον ἅπαντές εἰσιν εἰθισμένοι με συκοφαντεῖν .
Lemmas: περί μέν οὖν ὁ ζεῦγος ὁ ἵππος , ὡς οὐ ἀφαιρέω ὁ πατήρ Τεισίας ἔχω , ἀλλά πρίαμαι παρά ὁ πόλις ὁ Ἀργεῖος , ὁ τε πρέσβυς ὁ ἐκεῖθεν ἥκω καί ὁ ἄλλος ὁ οἶδα ἀκούω μαρτυρέω · ὁ αὐτός δέ τρόπος ἅπας εἰμί ἐθίζω ἐγώ συκοφαντέω .
isocrates.de-bigis-orat-16 2
τὰς μὲν γὰρ δίκας ὑπὲρ τῶν ἰδίων ἐγκλημάτων λαγχάνουσι , τὰς δὲ κατηγορίας ὑπὲρ τῶν τῆς πόλεως πραγμάτων ποιοῦνται , καὶ πλείω χρόνον διατρίβουσι τὸν πατέρα μου διαβάλλοντες ἢ περὶ ὧν ἀντώμοσαν διδάσκοντες , καὶ τοσοῦτον καταφρονοῦσι τῶν νόμων ὥστε περὶ ὧν ὑμᾶς ὑπʼ ἐκείνου φασὶν ἠδικῆσθαι , τούτων αὐτοὶ δίκην παρʼ ἐμοῦ λαβεῖν ἀξιοῦσιν .
Lemmas: ὁ μέν γάρ δίκη ὑπέρ ὁ ἴδιος ἔγκλημα λαγχάνω , ὁ δέ κατηγορία ὑπέρ ὁ ὁ πόλις πρᾶγμα ποιέω , καί πολύς χρόνος διατρίβω ὁ πατήρ ἐγώ διαβάλλω ἤ περί ὅς ἀντόμνυμι διδάσκω , καί τοσοῦτος καταφρονέω ὁ νόμος ὥστε περί ὅς σύ ὑπό ἐκεῖνος φημί ἀδικέω , οὗτος αὐτός δίκη παρά ἐγώ λαμβάνω ἀξιόω .
isocrates.de-bigis-orat-16 3
ἐγὼ δʼ ἡγοῦμαι μὲν οὐδὲν προσήκειν τὰς κοινὰς αἰτίας τοῖς ἰδίοις ἀγῶσιν · ἐπειδὴ δὲ Τεισίας πολλάκις ὀνειδίζει μοι τὴν φυγὴν τὴν τοῦ πατρὸς καὶ μᾶλλον ὑπὲρ τῶν ὑμετέρων ἢ τῶν αὑτοῦ σπουδάζει πραγμάτων , ἀνάγκη πρὸς ταῦτα τὴν ἀπολογίαν ποιεῖσθαι · καὶ γὰρ ἂν αἰσχυνοίμην , εἴ τῳ δόξαιμι τῶν πολιτῶν ἧττον φροντίζειν τῆς ἐκείνου δόξης ἢ τῶν ἐμαυτοῦ κινδύνων .
Lemmas: ἐγώ δέ ἡγέομαι μέν οὐδείς προσήκω ὁ κοινός αἰτία ὁ ἴδιος ἀγών · ἐπειδή δέ Τεισίας πολλάκις ὀνειδίζω ἐγώ ὁ φυγή ὁ ὁ πατήρ καί μάλα ὑπέρ ὁ ὑμέτερος ἤ ὁ ἑαυτοῦ σπουδάζω πρᾶγμα , ἀνάγκη πρός οὗτος ὁ ἀπολογία ποιέω · καί γάρ ἄν αἰσχύνω , εἰ τις δοκέω ὁ πολίτης ἥσσων φροντίζω ὁ ἐκεῖνος δόξα ἤ ὁ ἐμαυτοῦ κίνδυνος .
isocrates.de-bigis-orat-16 4
πρὸς μὲν οὖν τοὺς πρεσβυτέρους βραχὺς ἂν ἐξήρκει λόγος · ἅπαντες γὰρ ἴσασιν ὅτι διὰ τοὺς αὐτοὺς ἄνδρας ἥ τε δημοκρατία κατελύθη κἀκεῖνος ἐκ τῆς πόλεως ἐξέπεσεν · τῶν δὲ νεωτέρων ἕνεκα , οἳ τῶν μὲν πραγμάτων ὕστεροι γεγόνασι τῶν δὲ διαβαλλόντων πολλάκις ἀκηκόασι , πορρωτέρωθεν ἄρξομαι διδάσκειν .
Lemmas: πρός μέν οὖν ὁ πρέσβυς βραχύς ἄν ἐξαρκέω λόγος · ἅπας γάρ οἶδα ὅτι διά ὁ αὐτός ἀνήρ ὁ τε δημοκρατία καταλύω ἐκεῖνος ἐκ ὁ πόλις ἐκπίπτω · ὁ δέ νέος ἕνεκα , ὅς ὁ μέν πρᾶγμα ὕστερος γίγνομαι ὁ δέ διαβάλλω πολλάκις ἀκούω , πορρωτέρωθεν ἄρχω διδάσκω .
isocrates.de-bigis-orat-16 5
οἱ γὰρ τὸ πρῶτον ἐπιβουλεύσαντες τῷ δήμῳ καὶ καταστήσαντες τοὺς τετρακοσίους , ἐπειδὴ παρακαλούμενος ὁ πατὴρ οὐκ ἤθελε γενέσθαι μετʼ αὐτῶν , ὁρῶντες αὐτὸν καὶ πρὸς τὰς πράξεις ἐρρωμένως ἔχοντα καὶ πρὸς τὸ πλῆθος πιστῶς διακείμενον , οὐχ ἡγοῦντʼ οὐδὲν οἷοί τʼ εἶναι κινεῖν τῶν καθεστώτων , πρὶν ἐκποδὼν ἐκεῖνος αὐτοῖς γένοιτο .
Lemmas: ὁ γάρ ὁ πρῶτος ἐπιβουλεύω ὁ δῆμος καί καθίστημι ὁ τετρακόσιοι , ἐπειδή παρακαλέω ὁ πατήρ οὐ ἐθέλω γίγνομαι μετά αὐτός , ὁράω αὐτός καί πρός ὁ πρᾶξις ἐρρωμένος ἔχω καί πρός ὁ πλῆθος πιστός διάκειμαι , οὐ ἡγέομαι οὐδείς οἷος τε εἰμί κινέω ὁ καθίστημι , πρίν ἐκποδών ἐκεῖνος αὐτός γίγνομαι .
isocrates.de-bigis-orat-16 6
εἰδότες δὲ τὴν πόλιν τῶν μὲν περὶ τοὺς θεοὺς μάλιστʼ ἂν ὀργισθεῖσαν , εἴ τις εἰς τὰ μυστήρια φαίνοιτʼ ἐξαμαρτάνων , τῶν δʼ ἄλλων εἴ τις τὴν δημοκρατίαν τολμῴη καταλύειν , ἀμφοτέρας ταύτας συνθέντες τὰς αἰτίας εἰσήγγελλον εἰς τὴν βουλήν , λέγοντες ὡς ὁ πατὴρ μὲν συνάγοι τὴν ἑταιρείαν ἐπὶ νεωτέροις πράγμασιν , οὗτοι δʼ ἐν τῇ Πουλυτίωνος οἰκίᾳ συνδειπνοῦντες τὰ μυστήρια ποιήσειαν .
Lemmas: οἶδα δέ ὁ πόλις ὁ μέν περί ὁ θεός μάλα ἄν ὀργίζω , εἰ τις εἰς ὁ μυστήριον φαίνω ἐξαμαρτάνω , ὁ δέ ἄλλος εἰ τις ὁ δημοκρατία τολμάω καταλύω , ἀμφότερος οὗτος συντίθημι ὁ αἰτία εἰσαγγέλλω εἰς ὁ βουλή , λέγω ὡς ὁ πατήρ μέν συνάγω ὁ ἑταιρεία ἐπί νεώτερος πρᾶγμα , οὗτος δέ ἐν ὁ Πουλυτίων οἰκία συνδειπνέω ὁ μυστήριον ποιέω .
isocrates.de-bigis-orat-16 7
ὀρθῆς δὲ τῆς πόλεως γενομένης διὰ τὸ μέγεθος τῶν αἰτιῶν καὶ διὰ ταχέων συλλεγείσης ἐκκλησίας οὕτω σαφῶς ἐπέδειξεν αὐτοὺς ψευδομένους , ὥστε παρὰ μὲν τῶν κατηγόρων ἡδέως ἂν ὁ δῆμος δίκην ἔλαβε , τὸν δʼ εἰς Σικελίαν στρατηγὸν ἐχειροτόνησεν . μετὰ δὲ ταῦθʼ ὁ μὲν ἐξέπλευσεν ὡς ἀπηλλαγμένος ἤδη τῆς διαβολῆς , οἱ δὲ συστήσαντες τὴν βουλὴν καὶ τοὺς ῥήτορας ὑφʼ αὑτοῖς ποιησάμενοι πάλιν ἤγειρον τὸ πρᾶγμα καὶ μηνυτὰς εἰσέπεμπον .
Lemmas: ὀρθός δέ ὁ πόλις γίγνομαι διά ὁ μέγεθος ὁ αἰτία καί διά ταχύς συλλέγω ἐκκλησία οὕτως σαφής ἐπιδείκνυμι αὐτός ψεύδω , ὥστε παρά μέν ὁ κατήγορος ἡδύς ἄν ὁ δῆμος δίκη λαμβάνω , ὁ δέ εἰς Σικελία στρατηγός χειροτονέω . μετά δέ οὗτος ὁ μέν ἐκπλέω ὡς ἀπαλλάσσω ἤδη ὁ διαβολή , ὁ δέ συνίστημι ὁ βουλή καί ὁ ῥήτωρ ὑπό ἑαυτοῦ ποιέω πάλιν ἀγείρω ὁ πρᾶγμα καί μηνυτής εἰσπέμπω .
isocrates.de-bigis-orat-16 8
καὶ τί δεῖ μακρολογεῖν ; οὐ γὰρ πρότερον ἐπαύσαντο , πρὶν τόν τε πατέρʼ ἐκ τοῦ στρατοπέδου μετεπέμψαντο , καὶ τῶν φίλων αὐτοῦ τοὺς μὲν ἀπέκτειναν , τοὺς δʼ ἐκ τῆς πόλεως ἐξέβαλον . πυθόμενος δὲ τήν τε τῶν ἐχθρῶν δύναμιν καὶ τὰς τῶν ἐπιτηδείων συμφοράς , καὶ νομίζων δεινὰ πάσχειν ὅτι παρόντα μὲν αὐτὸν οὐκ ἔκρινον , ἀπόντος δὲ κατεγίγνωσκον , οὐδʼ ὣς ἀπελθεῖν ἠξίωσεν εἰς τοὺς πολεμίους ·
Lemmas: καί τίς δέω μακρολογέω ; οὐ γάρ πρότερος παύω , πρίν ὁ τε πατήρ ἐκ ὁ στρατόπεδον μεταπέμπω , καί ὁ φίλος αὐτός ὁ μέν ἀποκτείνω , ὁ δέ ἐκ ὁ πόλις ἐκβάλλω . πυνθάνομαι δέ ὁ τε ὁ ἐχθρός δύναμις καί ὁ ὁ ἐπιτήδειος συμφορά , καί νομίζω δεινός πάσχω ὅτι πάρειμι μέν αὐτός οὐ κρίνω , ἄπειμι δέ καταγιγνώσκω , οὐδέ ὡς ἀπέρχομαι ἀξιόω εἰς ὁ πολέμιος ·
isocrates.de-bigis-orat-16 9
ἀλλʼ ἐκεῖνος μὲν τοσαύτην πρόνοιαν ἔσχεν ὑπὲρ τοῦ μηδὲ φεύγων μηδὲν ἐξαμαρτεῖν εἰς τὴν πόλιν , ὥστʼ εἰς Ἄργος ἐλθὼν ἡσυχίαν εἶχεν , οἱ δʼ εἰς τοσοῦτον ὕβρεως ἦλθον , ὥστʼ ἔπεισαν ὑμᾶς ἐλαύνειν αὐτὸν ἐξ ἁπάσης τῆς Ἑλλάδος καὶ στηλίτην ἀναγράφειν καὶ πρέσβεις πέμποντας ἐξαιτεῖν παρʼ Ἀργείων . ἀπορῶν δʼ ὅ τι χρήσαιτο τοῖς παροῦσι κακοῖς καὶ πανταχόθεν εἰργόμενος καὶ σωτηρίας οὐδεμιᾶς ἄλλης αὐτῷ φαινομένης τελευτῶν ἐπὶ Λακεδαιμονίους ἠναγκάσθη καταφυγεῖν .
Lemmas: ἀλλά ἐκεῖνος μέν τοσοῦτος πρόνοια ἔχω ὑπέρ ὁ μηδέ φεύγω μηδείς ἐξαμαρτάνω εἰς ὁ πόλις , ὥστε εἰς Ἄργος ἔρχομαι ἡσυχία ἔχω , ὁ δέ εἰς τοσοῦτος ὕβρις ἔρχομαι , ὥστε πείθω σύ ἐλαύνω αὐτός ἐκ ἅπας ὁ Ἑλλάς καί στηλίτης ἀναγράφω καί πρέσβυς πέμπω ἐξαιτέω παρά Ἀργεῖος . ἀπορέω δέ ὅς τις χράω ὁ πάρειμι κακός καί πανταχόθεν ἔργω καί σωτηρία οὐδείς ἄλλος αὐτός φαίνω τελευτάω ἐπί Λακεδαιμόνιος ἀναγκάζω καταφεύγω .
isocrates.de-bigis-orat-16 10
καὶ τὰ μὲν γενόμενα ταῦτʼ ἐστίν · τοσοῦτον δὲ τοῖς ἐχθροῖς τῆς ὕβρεως περίεστιν , ὥσθʼ οὕτως ἀνόμως τοῦ πατρὸς ἐκπεσόντος ὡς δεινὰ δεδρακότος αὐτοῦ κατηγοροῦσι , καὶ διαβάλλειν ἐπιχειροῦσιν ὡς Δεκέλειάν τʼ ἐπετείχισε καὶ τὰς νήσους ἀπέστησε καὶ τῶν πολεμίων διδάσκαλος κατέστη .
Lemmas: καί ὁ μέν γίγνομαι οὗτος εἰμί · τοσοῦτος δέ ὁ ἐχθρός ὁ ὕβρις περίειμι , ὥστε οὕτως ἄνομος ὁ πατήρ ἐκπίπτω ὡς δεινός δράω αὐτός κατηγορέω , καί διαβάλλω ἐπιχειρέω ὡς Δεκέλεια τε ἐπιτειχίζω καί ὁ νῆσος ἀφίστημι καί ὁ πολέμιος διδάσκαλος καθίστημι .
isocrates.de-bigis-orat-16 11
καὶ ἐνίοτε μὲν αὐτοῦ προσποιοῦνται καταφρονεῖν , λέγοντες ὡς οὐδὲν διέφερε τῶν ἄλλων , νυνὶ δʼ ἁπάντων αὐτὸν τῶν γεγενημένων αἰτιῶνται καί φασι παρʼ ἐκείνου μαθεῖν Λακεδαιμονίους ὡς χρὴ πολεμεῖν , οἳ καὶ τοὺς ἄλλους διδάσκειν τέχνην ἔχουσιν . ἐγὼ δʼ εἴ μοι χρόνος ἱκανὸς γένοιτο , ῥᾳδίως ἂν αὐτὸν ἐπιδείξαιμι τὰ μὲν δικαίως πράξαντα , τῶν δʼ ἀδίκως αἰτίαν ἔχοντα . πάντων δʼ ἂν εἴη δεινότατον , εἰ τοῦ πατρὸς μετὰ τὴν φυγὴν δωρεὰν λαβόντος ἐγὼ διὰ τὴν ἐκείνου φυγὴν ζημιωθείην .
Lemmas: καί ἐνίοτε μέν αὐτός προσποιέω καταφρονέω , λέγω ὡς οὐδείς διαφέρω ὁ ἄλλος , νυνί δέ ἅπας αὐτός ὁ γίγνομαι αἰτιάομαι καί φημί παρά ἐκεῖνος μανθάνω Λακεδαιμόνιος ὡς χρή πολεμέω , ὅς καί ὁ ἄλλος διδάσκω τέχνη ἔχω . ἐγώ δέ εἰ ἐγώ χρόνος ἱκανός γίγνομαι , ῥᾴδιος ἄν αὐτός ἐπιδείκνυμι ὁ μέν δίκαιος πράσσω , ὁ δέ ἄδικος αἰτία ἔχω . πᾶς δέ ἄν εἰμί δεινός , εἰ ὁ πατήρ μετά ὁ φυγή δωρεά λαμβάνω ἐγώ διά ὁ ἐκεῖνος φυγή ζημιόω .
isocrates.de-bigis-orat-16 12
ἡγοῦμαι δʼ αὐτὸν παρʼ ὑμῶν δικαίως ἂν πλείστης συγγνώμης τυγχάνειν · ὑπὸ γὰρ τῶν τριάκοντʼ ἐκπεσόντες ταῖς αὐταῖς ἐκείνῳ συμφοραῖς ἐχρήσασθε . ἐξ ὧν ἐνθυμεῖσθαι χρή , πῶς ἕκαστος ὑμῶν διέκειτο καὶ τίνα γνώμην εἶχε καὶ ποῖον κίνδυνον οὐκ ἂν ὑπέμεινεν ὥστε παύσασθαι μὲν μετοικῶν , κατελθεῖν δʼ εἰς τὴν πατρίδα , τιμωρήσασθαι δὲ τοὺς ἐκβαλόντας .
Lemmas: ἡγέομαι δέ αὐτός παρά σύ δίκαιος ἄν πολύς συγγνώμη τυγχάνω · ὑπό γάρ ὁ τριάκοντα ἐκπίπτω ὁ αὐτός ἐκεῖνος συμφορά χράω . ἐκ ὅς ἐνθυμέομαι χρή , πῶς ἕκαστος σύ διάκειμαι καί τίς γνώμη ἔχω καί ποῖος κίνδυνος οὐ ἄν ὑπομένω ὥστε παύω μέν μετοικέω , κατέρχομαι δέ εἰς ὁ πατρίς , τιμωρέω δέ ὁ ἐκβάλλω .
isocrates.de-bigis-orat-16 13
ἐπὶ τίνα δʼ ἢ πόλιν ἢ φίλον ἢ ξένον οὐκ ἤλθετε δεησόμενοι συγκαταγαγεῖν ὑμᾶς ; τίνος δʼ ἀπέσχεσθε πειρώμενοι κατελθεῖν ; οὐ καταλαβόντες τὸν Πειραιᾶ καὶ τὸν σῖτον τὸν ἐν τῇ χώρᾳ διεφθείρετε καὶ τὴν γῆν ἐτέμνετε καὶ τὰ προάστεια ἐνεπρήσατε καὶ τελευτῶντες τοῖς τείχεσι προσεβάλετε ;
Lemmas: ἐπί τίς δέ ἤ πόλις ἤ φίλος ἤ ξένος οὐ ἔρχομαι δέω συγκατάγω σύ ; τίς δέ ἀπέχω πειράω κατέρχομαι ; οὐ καταλαμβάνω ὁ Πειραιεύς καί ὁ σῖτος ὁ ἐν ὁ χώρα διαφθείρω καί ὁ γῆ τέμνω καί ὁ προάστειον ἐμπίμπρημι καί τελευτάω ὁ τεῖχος προσβάλλω ;
isocrates.de-bigis-orat-16 14
καὶ ταῦθʼ οὕτω σφόδρʼ ἐνομίζετε χρῆναι ποιεῖν , ὥστε τοῖς ἡσυχίαν ἄγουσι τῶν συμφυγάδων μᾶλλον ὠργίζεσθε ἢ τοῖς αἰτίοις τῶν συμφορῶν γεγενημένοις . ὥστʼ οὐκ εἰκὸς ἐπιτιμᾶν τοῖς τῶν αὐτῶν ὑμῖν ἐπιθυμοῦσιν , οὐδὲ κακοὺς ἄνδρας νομίζειν , ὅσοι φεύγοντες κατελθεῖν ἐζήτησαν , ἀλλὰ πολὺ μᾶλλον ὅσοι μένοντες φυγῆς ἄξιʼ ἐποίησαν · οὐδʼ ἐντεῦθεν ἀρξαμένους κρίνειν , ὁποῖός τις ἦν ὁ πατὴρ πολίτης , ὅτʼ οὐδὲν αὐτῷ τῆς πόλεως προσῆκεν ,
Lemmas: καί οὗτος οὕτως σφόδρα νομίζω χρή ποιέω , ὥστε ὁ ἡσυχία ἄγω ὁ συμφυγάς μάλα ὀργίζω ἤ ὁ αἴτιος ὁ συμφορά γίγνομαι . ὥστε οὐ ἔοικα ἐπιτιμάω ὁ ὁ αὐτός σύ ἐπιθυμέω , οὐδέ κακός ἀνήρ νομίζω , ὅσος φεύγω κατέρχομαι ζητέω , ἀλλά πολύς μάλα ὅσος μένω φυγή ἄξιος ποιέω · οὐδέ ἐντεῦθεν ἄρχω κρίνω , ὁποῖος τις εἰμί ὁ πατήρ πολίτης , ὅτε οὐδείς αὐτός ὁ πόλις προσήκω ,
isocrates.de-bigis-orat-16 15
ἀλλʼ ἐπʼ ἐκείνου τοῦ χρόνου σκοπεῖν οἷος ἦν πρὶν φυγεῖν περὶ τὸ πλῆθος , καὶ ὅτι διακοσίους ὁπλίτας ἔχων τὰς μεγίστας πόλεις τῶν ἐν Πελοποννήσῳ Λακεδαιμονίων μὲν ἀπέστησεν , ὑμῖν δὲ συμμάχους ἐποίησε , καὶ εἰς οἵους κινδύνους αὐτοὺς κατέστησε , καὶ ὡς περὶ Σικελίαν ἐστρατήγησεν . τούτων μὲν γὰρ ἐκείνῳ προσήκει χάριν ὑμᾶς ἔχειν · τῶν δʼ ἐν τῇ συμφορᾷ γενομένων τοὺς ἐκβαλόντας αὐτὸν δικαίως ἂν αἰτίους νομίζοιτε .
Lemmas: ἀλλά ἐπί ἐκεῖνος ὁ χρόνος σκοπέω οἷος εἰμί πρίν φεύγω περί ὁ πλῆθος , καί ὅτι διακόσιοι ὁπλίτης ἔχω ὁ μέγας πόλις ὁ ἐν Πελοπόννησος Λακεδαιμόνιος μέν ἀφίστημι , σύ δέ σύμμαχος ποιέω , καί εἰς οἷος κίνδυνος αὐτός καθίστημι , καί ὡς περί Σικελία στρατηγέω . οὗτος μέν γάρ ἐκεῖνος προσήκω χάρις σύ ἔχω · ὁ δέ ἐν ὁ συμφορά γίγνομαι ὁ ἐκβάλλω αὐτός δίκαιος ἄν αἴτιος νομίζω .
isocrates.de-bigis-orat-16 16
ἀναμνήσθητε δὲ πρὸς ὑμᾶς αὐτούς , ἐπειδὴ κατῆλθεν , ὡς πόλλʼ ἀγαθὰ τὴν πόλιν ἐποίησεν , ἔτι δὲ πρότερον , ὡς ἐχόντων τῶν πραγμάτων αὐτὸν κατεδέξασθε , καταλελυμένου μὲν τοῦ δήμου , στασιαζόντων δὲ τῶν πολιτῶν , διαφερομένων δὲ τῶν στρατιωτῶν πρὸς τὰς ἀρχὰς τὰς ἐνθάδε καθεστηκυίας , εἰς τοῦτο δὲ μανίας ἀμφοτέρων ἀφιγμένων ὥστε μηδετέροις μηδεμίαν ἐλπίδʼ εἶναι σωτηρίας ·
Lemmas: ἀναμιμνῄσκω δέ πρός σύ αὐτός , ἐπειδή κατέρχομαι , ὡς πολύς ἀγαθός ὁ πόλις ποιέω , ἔτι δέ πρότερος , ὡς ἔχω ὁ πρᾶγμα αὐτός καταδέχομαι , καταλύω μέν ὁ δῆμος , στασιάζω δέ ὁ πολίτης , διαφέρω δέ ὁ στρατιώτης πρός ὁ ἀρχή ὁ ἐνθάδε καθίστημι , εἰς οὗτος δέ μανία ἀμφότερος ἀφικνέομαι ὥστε μηδέτερος μηδείς ἐλπίς εἰμί σωτηρία ·
isocrates.de-bigis-orat-16 17
οἱ μὲν γὰρ τοὺς ἔχοντας τὴν πόλιν ἐχθροὺς ἐνόμιζον μᾶλλον ἢ Λακεδαιμονίους , οἱ δὲ τοὺς ἐκ Δεκελείας μετεπέμποντο , ἡγούμενοι κρεῖττον εἶναι τοῖς πολεμίοις τὴν πατρίδα παραδοῦναι μᾶλλον ἢ τοῖς ὑπὲρ τῆς πόλεως στρατευομένοις τῆς πολιτείας μεταδοῦναι .
Lemmas: ὁ μέν γάρ ὁ ἔχω ὁ πόλις ἐχθρός νομίζω μάλα ἤ Λακεδαιμόνιος , ὁ δέ ὁ ἐκ Δεκέλεια μεταπέμπω , ἡγέομαι κρατύς εἰμί ὁ πολέμιος ὁ πατρίς παραδίδωμι μάλα ἤ ὁ ὑπέρ ὁ πόλις στρατεύω ὁ πολιτεία μεταδίδωμι .
isocrates.de-bigis-orat-16 18
τοιαύτην μὲν οὖν τῶν πολιτῶν γνώμην ἐχόντων , κρατούντων δὲ τῶν πολεμίων καὶ τῆς γῆς καὶ τῆς θαλάττης , ἔτι δὲ χρημάτων ὑμῖν μὲν οὐκ ὄντων , ἐκείνοις δὲ βασιλέως παρέχοντος , πρὸς δὲ τούτοις ἐνενήκοντα νεῶν ἐκ Φοινίκης εἰς Ἄσπενδον ἡκουσῶν καὶ παρεσκευασμένων Λακεδαιμονίοις βοηθεῖν , ἐν τοσαύταις συμφοραῖς καὶ τοιούτοις κινδύνοις τῆς πόλεως οὔσης ,
Lemmas: τοιοῦτος μέν οὖν ὁ πολίτης γνώμη ἔχω , κρατέω δέ ὁ πολέμιος καί ὁ γῆ καί ὁ θάλασσα , ἔτι δέ χρῆμα σύ μέν οὐ εἰμί , ἐκεῖνος δέ βασιλεύς παρέχω , πρός δέ οὗτος ἐνενήκοντα ναῦς ἐκ Φοινίκη εἰς Ἄσπενδος ἥκω καί παρασκευάζω Λακεδαιμόνιος βοηθέω , ἐν τοσοῦτος συμφορά καί τοιοῦτος κίνδυνος ὁ πόλις εἰμί ,
isocrates.de-bigis-orat-16 19
μεταπεμψαμένων αὐτὸν τῶν στρατιωτῶν οὐκ ἐσεμνύνατʼ ἐπὶ τοῖς παροῦσιν , οὐδʼ ἐμέμψατο περὶ τῶν γεγενημένων , οὐδʼ ἐβουλεύσατο περὶ τῶν μελλόντων , ἀλλʼ εὐθὺς εἵλετο μετὰ τῆς πόλεως ὁτιοῦν πάσχειν μᾶλλον ἢ μετὰ Λακεδαιμονίων εὐτυχεῖν , καὶ πᾶσι φανερὸν ἐποίησεν ὅτι τοῖς ἐκβαλοῦσιν ἀλλʼ οὐχ ὑμῖν ἐπολέμει , καὶ ὅτι κατελθεῖν ἀλλʼ οὐκ ἀπολέσαι τὴν πόλιν ἐπεθύμει .
Lemmas: μεταπέμπω αὐτός ὁ στρατιώτης οὐ σεμνύνω ἐπί ὁ πάρειμι , οὐδέ μέμφομαι περί ὁ γίγνομαι , οὐδέ βουλεύω περί ὁ μέλλω , ἀλλά εὐθύς αἱρέω μετά ὁ πόλις ὁστισοῦν πάσχω μάλα ἤ μετά Λακεδαιμόνιος εὐτυχέω , καί πᾶς φανερός ποιέω ὅτι ὁ ἐκβάλλω ἀλλά οὐ σύ πολεμέω , καί ὅτι κατέρχομαι ἀλλά οὐ ἀπόλλυμι ὁ πόλις ἐπιθυμέω .
isocrates.de-bigis-orat-16 20
γενόμενος δὲ μεθʼ ὑμῶν ἔπεισε μὲν Τισσαφέρνην μὴ παρέχειν χρήματα Λακεδαιμονίοις , ἔπαυσε δὲ τοὺς συμμάχους ὑμῶν ἀφισταμένους , διέδωκε δὲ παρʼ αὑτοῦ μισθὸν τοῖς στρατιώταις , ἀπέδωκε δὲ τῷ δήμῳ τὴν πολιτείαν , διήλλαξε δὲ τοὺς πολίτας , ἀπέστρεψε δὲ τὰς ναῦς τὰς Φοινίσσας .
Lemmas: γίγνομαι δέ μετά σύ πείθω μέν Τισσαφέρνης μή παρέχω χρῆμα Λακεδαιμόνιος , παύω δέ ὁ σύμμαχος σύ ἀφίστημι , διαδίδωμι δέ παρά ἑαυτοῦ μισθός ὁ στρατιώτης , ἀποδίδωμι δέ ὁ δῆμος ὁ πολιτεία , διαλλάσσω δέ ὁ πολίτης , ἀποστρέφω δέ ὁ ναῦς ὁ Φοῖνιξ .
isocrates.de-bigis-orat-16 21
καὶ μετὰ ταῦτα καθʼ ἕκαστον μέν , ὅσας τριήρεις ἔλαβεν ἢ μάχας ἐνίκησεν ἢ πόλεις κατὰ κράτος εἷλεν ἢ λόγῳ πείσας φίλας ὑμῖν ἐποίησε , πολὺ ἂν ἔργον εἴη λέγειν · πλείστων δὲ κινδύνων τῇ πόλει κατʼ ἐκεῖνον τὸν καιρὸν γενομένων οὐδεπώποτε τοῦ πατρὸς ἡγουμένου τρόπαιον ὑμῶν ἔστησαν οἱ πολέμιοι .
Lemmas: καί μετά οὗτος κατά ἕκαστος μέν , ὅσος τριήρης λαμβάνω ἤ μάχη νικάω ἤ πόλις κατά κράτος αἱρέω ἤ λόγος πείθω φίλος σύ ποιέω , πολύς ἄν ἔργον εἰμί λέγω · πολύς δέ κίνδυνος ὁ πόλις κατά ἐκεῖνος ὁ καιρός γίγνομαι οὐδεπώποτε ὁ πατήρ ἡγέομαι τρόπαιον σύ ἵστημι ὁ πολέμιος .
isocrates.de-bigis-orat-16 22
περὶ μὲν οὖν τῶν ἐστρατηγημένων οἶδα μὲν ὅτι πολλὰ παραλείπω , διὰ τοῦτο δʼ οὐκ ἀκριβῶς εἴρηκα περὶ αὐτῶν , ὅτι σχεδὸν ἅπαντες μνημονεύετε τὰ πραχθέντα . λοιδοροῦσι δὲ λίαν ἀσελγῶς καὶ θρασέως καὶ τὸν ἄλλον βίον τὸν τοῦ πατρός , καὶ οὐκ αἰσχύνονται τοιαύτῃ παρρησίᾳ χρώμενοι περὶ τοῦ τεθνεῶτος , ἣν ἔδεισαν ἂν ποιήσασθαι περὶ ζῶντος , ἀλλʼ εἰς τοσοῦτον ἀνοίας ἐληλύθασιν ,
Lemmas: περί μέν οὖν ὁ στρατηγέω οἶδα μέν ὅτι πολύς παραλείπω , διά οὗτος δέ οὐ ἀκριβής λέγω περί αὐτός , ὅτι σχεδόν ἅπας μνημονεύω ὁ πράσσω . λοιδορέω δέ λίαν ἀσελγής καί θρασύς καί ὁ ἄλλος βίος ὁ ὁ πατήρ , καί οὐ αἰσχύνω τοιοῦτος παρρησία χράω περί ὁ θνῄσκω , ὅς δείδω ἄν ποιέω περί ζάω , ἀλλά εἰς τοσοῦτος ἄνοια ἔρχομαι ,
isocrates.de-bigis-orat-16 23
ὥστʼ οἴονται καὶ παρʼ ὑμῖν καὶ παρὰ τοῖς ἄλλοις εὐδοκιμήσειν , ἢν ὡς ἂν δύνωνται πλεῖστα περὶ αὐτοῦ βλασφημήσωσιν , ὥσπερ οὐ πάντας εἰδότας ὅτι καὶ τοῖς φαυλοτάτοις τῶν ἀνθρώπων ἔξεστιν οὐ μόνον περὶ τῶν ἀνδρῶν τῶν ἀρίστων ἀλλὰ καὶ περὶ τῶν θεῶν ὑβριστικοὺς λόγους εἰπεῖν .
Lemmas: ὥστε οἴομαι καί παρά σύ καί παρά ὁ ἄλλος εὐδοκιμέω , ἐάν ὡς ἄν δύναμαι πολύς περί αὐτός βλασφημέω , ὥσπερ οὐ πᾶς οἶδα ὅτι καί ὁ φαῦλος ὁ ἄνθρωπος ἔξεστι οὐ μόνος περί ὁ ἀνήρ ὁ ἀγαθός ἀλλά καί περί ὁ θεός ὑβριστικός λόγος λέγω .
isocrates.de-bigis-orat-16 24
ἴσως μὲν οὖν ἀνόητόν ἐστιν ἁπάντων τῶν εἰρημένων φροντίζειν · ὅμως δʼ οὐχ ἥκιστʼ ἐπιθυμῶ περὶ τῶν ἐπιτηδευμάτων τῶν τοῦ πατρὸς διελθεῖν πρὸς ὑμᾶς , μικρὸν προλαβὼν καὶ τῶν προγόνων ἐπιμνησθείς , ἵνʼ ἐπίστησθʼ ὅτι πόρρωθεν ἡμῖν ὑπάρχει μέγιστα καὶ κάλλιστα τῶν πολιτῶν .
Lemmas: ἴσως μέν οὖν ἀνόητος εἰμί ἅπας ὁ λέγω φροντίζω · ὅμως δέ οὐ ἦκα ἐπιθυμέω περί ὁ ἐπιτήδευμα ὁ ὁ πατήρ διέρχομαι πρός σύ , μικρός προλαμβάνω καί ὁ πρόγονος ἐπιμιμνῄσκομαι , ἵνα ἐπίσταμαι ὅτι πρόσωθεν ἐγώ ὑπάρχω μέγας καί καλός ὁ πολίτης .
isocrates.de-bigis-orat-16 25
ὁ γὰρ πατὴρ πρὸς μὲν ἀνδρῶν ἦν Εὐπατριδῶν , ὧν τὴν εὐγένειαν ἐξ αὐτῆς τῆς ἐπωνυμίας ῥᾴδιον γνῶναι , πρὸς γυναικῶν δʼ Ἀλκμεωνιδῶν , οἳ τοῦ μὲν πλούτου μέγιστον μνημεῖον κατέλιπον , ἵππων γὰρ ζεύγει πρῶτος Ἀλκμέων τῶν πολιτῶν Ὀλυμπίασιν ἐνίκησε , τὴν δʼ εὔνοιαν ἣν εἶχον εἰς τὸ πλῆθος , ἐν τοῖς τυραννικοῖς ἐπεδείξαντο · συγγενεῖς γὰρ ὄντες Πεισιστράτου καὶ πρὶν εἰς τὴν ἀρχὴν καταστῆναι μάλιστʼ αὐτῷ χρώμενοι τῶν πολιτῶν , οὐκ ἠξίωσαν μετασχεῖν τῆς ἐκείνου τυραννίδος , ἀλλʼ εἵλοντο φυγεῖν μᾶλλον ἢ τοὺς πολίτας ἰδεῖν δουλεύοντας .
Lemmas: ὁ γάρ πατήρ πρός μέν ἀνήρ εἰμί Εὐπατρίδης , ὅς ὁ εὐγένεια ἐκ αὐτός ὁ ἐπωνυμία ῥᾴδιος γιγνώσκω , πρός γυνή δέ Ἀλκμεωνίδης , ὅς ὁ μέν πλοῦτος μέγας μνημεῖον καταλείπω , ἵππος γάρ ζεῦγος πρῶτος Ἀλκμέων ὁ πολίτης Ὀλυμπίασι νικάω , ὁ δέ εὔνοια ὅς ἔχω εἰς ὁ πλῆθος , ἐν ὁ τυραννικός ἐπιδείκνυμι · συγγενής γάρ εἰμί Πεισίστρατος καί πρίν εἰς ὁ ἀρχή καθίστημι μάλα αὐτός χράω ὁ πολίτης , οὐ ἀξιόω μετέχω ὁ ἐκεῖνος τυραννίς , ἀλλά αἱρέω φεύγω μάλα ἤ ὁ πολίτης ὁράω δουλεύω .
isocrates.de-bigis-orat-16 26
τετταράκοντα δʼ ἔτη τῆς στάσεως γενομένης ὑπὸ μὲν τῶν τυράννων τοσούτῳ μᾶλλον τῶν ἄλλων ἐμισήθησαν , ὥσθʼ ὁπότε τἀκείνων κρατήσειεν , οὐ μόνον τὰς οἰκίας αὐτῶν κατέσκαπτον ἀλλὰ καὶ τοὺς τάφους ἀνώρυττον , ὑπὸ δὲ τῶν συμφυγάδων οὕτω σφόδρʼ ἐπιστεύθησαν , ὥσθʼ ἅπαντα τοῦτον τὸν χρόνον ἡγούμενοι τοῦ δήμου διετέλεσαν . καὶ τὸ τελευταῖον Ἀλκιβιάδης καὶ Κλεισθένης , ὁ μὲν πρὸς πατρός , ὁ δὲ πρὸς μητρὸς ὢν πρόπαππος τοῦ πατρὸς τοὐμοῦ , στρατηγήσαντες τῆς φυγῆς κατήγαγον τὸν δῆμον καὶ τοὺς τυράννους ἐξέβαλον ,
Lemmas: τεσσαράκοντα δέ ἔτος ὁ στάσις γίγνομαι ὑπό μέν ὁ τύραννος τοσοῦτος μάλα ὁ ἄλλος μισέω , ὥστε ὁπότε ἐκεῖνος κρατέω , οὐ μόνος ὁ οἰκία αὐτός κατασκάπτω ἀλλά καί ὁ τάφος ἀνορύσσω , ὑπό δέ ὁ συμφυγάς οὕτως σφόδρα πιστεύω , ὥστε ἅπας οὗτος ὁ χρόνος ἡγέομαι ὁ δῆμος διατελέω . καί ὁ τελευταῖος Ἀλκιβιάδης καί Κλεισθένης , ὁ μέν πρός πατήρ , ὁ δέ πρός μήτηρ εἰμί πρόπαππος ὁ πατήρ ἐμός , στρατηγέω ὁ φυγή κατάγω ὁ δῆμος καί ὁ τύραννος ἐκβάλλω ,
isocrates.de-bigis-orat-16 27
καὶ κατέστησαν ἐκείνην τὴν δημοκρατίαν , ἐξ ἧς οἱ πολῖται πρὸς μὲν ἀνδρίαν οὕτως ἐπαιδεύθησαν ὥστε τοὺς βαρβάρους τοὺς ἐπὶ πᾶσαν ἐλθόντας τὴν Ἑλλάδα μόνοι νικᾶν μαχόμενοι , περὶ δὲ δικαιοσύνης τοσαύτην δόξαν ἔλαβον ὥσθʼ ἑκόντας αὐτοῖς τοὺς Ἕλληνας ἐγχειρίσαι τὴν ἀρχὴν τῆς θαλάττης , τὴν δὲ πόλιν τηλικαύτην τὸ μέγεθος ἐποίησαν καὶ τῇ δυνάμει καὶ ταῖς ἄλλαις κατασκευαῖς ὥστε τοὺς φάσκοντας αὐτὴν ἄστυ τῆς Ἑλλάδος εἶναι καὶ τοιαύταις ὑπερβολαῖς εἰθισμένους χρῆσθαι δοκεῖν ἀληθῆ λέγειν .
Lemmas: καί καθίστημι ἐκεῖνος ὁ δημοκρατία , ἐκ ὅς ὁ πολίτης πρός μέν ἀνδρεία οὕτως παιδεύω ὥστε ὁ βάρβαρος ὁ ἐπί πᾶς ἔρχομαι ὁ Ἑλλάς μόνος νικάω μάχομαι , περί δέ δικαιοσύνη τοσοῦτος δόξα λαμβάνω ὥστε ἑκών αὐτός ὁ Ἕλλην ἐγχειρίζω ὁ ἀρχή ὁ θάλασσα , ὁ δέ πόλις τηλικοῦτος ὁ μέγεθος ποιέω καί ὁ δύναμις καί ὁ ἄλλος κατασκευή ὥστε ὁ φάσκω αὐτός ἄστυ ὁ Ἑλλάς εἰμί καί τοιοῦτος ὑπερβολή ἐθίζω χράω δοκέω ἀληθής λέγω .
isocrates.de-bigis-orat-16 28
τὴν μὲν οὖν φιλίαν τὴν πρὸς τὸν δῆμον οὕτω παλαιὰν καὶ γνησίαν καὶ διὰ τὰς μεγίστας εὐεργεσίας γεγενημένην παρὰ τῶν προγόνων παρέλαβεν · αὐτὸς δὲ κατελείφθη μὲν ὀρφανός , ὁ γὰρ πατὴρ αὐτοῦ μαχόμενος ἐν Κορωνείᾳ τοῖς πολεμίοις ἀπέθανεν , ἐπετροπεύθη δʼ ὑπὸ Περικλέους , ὃν πάντες ἂν ὁμολογήσειαν καὶ σωφρονέστατον καὶ δικαιότατον καὶ σοφώτατον γενέσθαι τῶν πολιτῶν . ἡγοῦμαι γὰρ καὶ τοῦτʼ εἶναι τῶν καλῶν , ἐκ τοιούτων γενόμενον ὑπὸ τοιούτοις ἤθεσιν ἐπιτροπευθῆναι καὶ τραφῆναι καὶ παιδευθῆναι .
Lemmas: ὁ μέν οὖν φιλία ὁ πρός ὁ δῆμος οὕτως παλαιός καί γνήσιος καί διά ὁ μέγας εὐεργεσία γίγνομαι παρά ὁ πρόγονος παραλαμβάνω · αὐτός δέ καταλείπω μέν ὀρφανός , ὁ γάρ πατήρ αὐτός μάχομαι ἐν Κορώνεια ὁ πολέμιος ἀποθνῄσκω , ἐπιτροπεύω δέ ὑπό Περικλῆς , ὅς πᾶς ἄν ὁμολογέω καί σώφρων καί δίκαιος καί σοφός γίγνομαι ὁ πολίτης . ἡγέομαι γάρ καί οὗτος εἰμί ὁ καλός , ἐκ τοιοῦτος γίγνομαι ὑπό τοιοῦτος ἦθος ἐπιτροπεύω καί τρέφω καί παιδεύω .
isocrates.de-bigis-orat-16 29
δοκιμασθεὶς δʼ οὐκ ἐνδεέστερος ἐγένετο τῶν προειρημένων , οὐδʼ ἠξίωσεν αὐτὸς μὲν ῥᾳθύμως ζῆν , σεμνύνεσθαι δʼ ἐπὶ ταῖς τῶν προγόνων ἀρεταῖς , ἀλλʼ εὐθὺς οὕτω μέγʼ ἐφρόνησεν , ὥστʼ ᾠήθη δεῖν διʼ αὑτὸν καὶ τἀκείνων ἔργα μνημονεύεσθαι . καὶ πρῶτον μέν , ὅτε Φορμίων ἐξήγαγεν ἐπὶ Θρᾴκης χιλίους Ἀθηναίων , ἐπιλεξάμενος τοὺς ἀρίστους , μετὰ τούτων στρατευσάμενος τοιοῦτος ἦν ἐν τοῖς κινδύνοις ὥστε στεφανωθῆναι καὶ πανοπλίαν λαβεῖν παρὰ τοῦ στρατηγοῦ .
Lemmas: δοκιμάζω δέ οὐ ἐνδεής γίγνομαι ὁ προλέγω , οὐδέ ἀξιόω αὐτός μέν ῥᾴθυμος ζάω , σεμνύνω δέ ἐπί ὁ ὁ πρόγονος ἀρετή , ἀλλά εὐθύς οὕτως μέγας φρονέω , ὥστε οἴομαι δέω διά ἑαυτοῦ καί ἐκεῖνος ἔργον μνημονεύω . καί πρῶτος μέν , ὅτε Φορμίων ἐξάγω ἐπί Θρᾴκη χίλιοι Ἀθηναῖος , ἐπιλέγω ὁ ἀγαθός , μετά οὗτος στρατεύω τοιοῦτος εἰμί ἐν ὁ κίνδυνος ὥστε στεφανόω καί πανοπλία λαμβάνω παρά ὁ στρατηγός .
isocrates.de-bigis-orat-16 30
καίτοι τί χρὴ τὸν τῶν μεγίστων ἐπαίνων ἄξιον ; οὐ μετὰ μὲν τῶν βελτίστων ἐκ τῆς πόλεως στρατευόμενον ἀριστείων ἀξιοῦσθαι , πρὸς δὲ τοὺς κρατίστους τῶν Ἑλλήνων ἀντιστρατηγοῦντʼ ἐν ἅπασι τοῖς κινδύνοις αὐτῶν φαίνεσθαι περιγιγνόμενον ; ἐκεῖνος τοίνυν τῶν μὲν νέος ὢν ἔτυχε , τὰ δʼ ἐπειδὴ πρεσβύτερος ἦν ἔπραξεν .
Lemmas: καίτοι τίς χρή ὁ ὁ μέγας ἔπαινος ἄξιος ; οὐ μετά μέν ὁ ἀγαθός ἐκ ὁ πόλις στρατεύω ἀριστεῖα ἀξιόω , πρός δέ ὁ κρατύς ὁ Ἕλλην ἀντιστρατηγέω ἐν ἅπας ὁ κίνδυνος αὐτός φαίνω περιγίγνομαι ; ἐκεῖνος τοίνυν ὁ μέν νέος εἰμί τυγχάνω , ὁ δέ ἐπειδή πρέσβυς εἰμί πράσσω .
isocrates.de-bigis-orat-16 31
μετὰ δὲ ταῦτα τὴν μητέρα τὴν ἐμὴν ἔγημεν · ἡγοῦμαι γὰρ καὶ ταύτην ἀριστεῖον αὐτὸν λαβεῖν . ὁ γὰρ πατὴρ αὐτῆς Ἱππόνικος , πλούτῳ μὲν πρῶτος ὢν τῶν Ἑλλήνων , γένει δʼ οὐδενὸς ὕστερος τῶν πολιτῶν , τιμώμενος δὲ καὶ θαυμαζόμενος μάλιστα τῶν ἐφʼ αὑτοῦ , μετὰ προικὸς δὲ πλείστης καὶ δόξης μεγίστης ἐκδιδοὺς τὴν θυγατέρα , καὶ τοῦ γάμου τυχεῖν εὐχομένων μὲν ἁπάντων , ἀξιούντων δὲ τῶν πρώτων , τὸν πατέρα τὸν ἐμὸν ἐξ ἁπάντων ἐκλεξάμενος κηδεστὴν ἐπεθύμησε ποιήσασθαι .
Lemmas: μετά δέ οὗτος ὁ μήτηρ ὁ ἐμός γαμέω · ἡγέομαι γάρ καί οὗτος ἀριστεῖος αὐτός λαμβάνω . ὁ γάρ πατήρ αὐτός Ἱππόνικος , πλοῦτος μέν πρῶτος εἰμί ὁ Ἕλλην , γένος δέ οὐδείς ὕστερος ὁ πολίτης , τιμάω δέ καί θαυμάζω μάλα ὁ ἐπί ἑαυτοῦ , μετά προίξ δέ πολύς καί δόξα μέγας ἐκδίδωμι ὁ θυγάτηρ , καί ὁ γάμος τυγχάνω εὔχομαι μέν ἅπας , ἀξιόω δέ ὁ πρῶτος , ὁ πατήρ ὁ ἐμός ἐκ ἅπας ἐκλέγω κηδεστής ἐπιθυμέω ποιέω .
isocrates.de-bigis-orat-16 32
περὶ δὲ τοὺς αὐτοὺς χρόνους ὁρῶν τὴν ἐν Ὀλυμπίᾳ πανήγυριν ὑπὸ πάντων ἀνθρώπων ἀγαπωμένην καὶ θαυμαζομένην , καὶ τοὺς Ἕλληνας ἐπίδειξιν ἐν αὐτῇ ποιουμένους πλούτου καὶ ῥώμης καὶ παιδεύσεως , καὶ τούς τʼ ἀθλητὰς ζηλουμένους καὶ τὰς πόλεις ὀνομαστὰς γιγνομένας τὰς τῶν νικώντων , καὶ πρὸς τούτοις ἡγούμενος τὰς μὲν ἐνθάδε λῃτουργίας ὑπὲρ τῶν ἰδίων πρὸς τοὺς πολίτας εἶναι , τὰς δʼ εἰς ἐκείνην τὴν πανήγυριν ὑπὲρ τῆς πόλεως εἰς ἅπασαν τὴν Ἑλλάδα γίγνεσθαι ,
Lemmas: περί δέ ὁ αὐτός χρόνος ὁράω ὁ ἐν Ὀλυμπία πανήγυρις ὑπό πᾶς ἄνθρωπος ἀγαπάω καί θαυμάζω , καί ὁ Ἕλλην ἐπίδειξις ἐν αὐτός ποιέω πλοῦτος καί ῥώμη καί παίδευσις , καί ὁ τε ἀθλητής ζηλόω καί ὁ πόλις ὀνομαστός γίγνομαι ὁ ὁ νικάω , καί πρός οὗτος ἡγέομαι ὁ μέν ἐνθάδε λειτουργία ὑπέρ ὁ ἴδιος πρός ὁ πολίτης εἰμί , ὁ δέ εἰς ἐκεῖνος ὁ πανήγυρις ὑπέρ ὁ πόλις εἰς ἅπας ὁ Ἑλλάς γίγνομαι ,
isocrates.de-bigis-orat-16 33
ταῦτα διανοηθείς , οὐδενὸς ἀφυέστερος οὐδʼ ἀρρωστότερος τῷ σώματι γενόμενος τοὺς μὲν γυμνικοὺς ἀγῶνας ὑπερεῖδεν , εἰδὼς ἐνίους τῶν ἀθλητῶν καὶ κακῶς γεγονότας καὶ μικρὰς πόλεις οἰκοῦντας καὶ ταπεινῶς πεπαιδευμένους , ἱπποτροφεῖν δʼ ἐπιχειρήσας , ὃ τῶν εὐδαιμονεστάτων ἔργον ἐστί , φαῦλος δʼ οὐδεὶς ἂν ποιήσειεν , οὐ μόνον τοὺς ἀνταγωνιστὰς ἀλλὰ καὶ τοὺς πώποτε νικήσαντας ὑπερεβάλετο .
Lemmas: οὗτος διανοέω , οὐδείς ἀφυής οὐδέ ἄρρωστος ὁ σῶμα γίγνομαι ὁ μέν γυμνικός ἀγών ὑπεροράω , οἶδα ἔνιοι ὁ ἀθλητής καί κακός γίγνομαι καί μικρός πόλις οἰκέω καί ταπεινός παιδεύω , ἱπποτροφέω δέ ἐπιχειρέω , ὅς ὁ εὐδαίμων ἔργον εἰμί , φαῦλος δέ οὐδείς ἄν ποιέω , οὐ μόνος ὁ ἀνταγωνιστής ἀλλά καί ὁ πώποτε νικάω ὑπερβάλλω .
isocrates.de-bigis-orat-16 34
ζεύγη γὰρ καθῆκε τοσαῦτα μὲν τὸν ἀριθμὸν ὅσοις οὐδʼ αἱ μέγισται τῶν πόλεων ἠγωνίσαντο , τοιαῦτα δὲ τὴν ἀρετὴν ὥστε καὶ πρῶτος καὶ δεύτερος γενέσθαι καὶ τρίτος . χωρὶς δὲ τούτων ἐν ταῖς θυσίαις καὶ ταῖς ἄλλαις ταῖς περὶ τὴν ἑορτὴν δαπάναις οὕτως ἀφειδῶς διέκειτο καὶ μεγαλοπρεπῶς ὥστε φαίνεσθαι τὰ κοινὰ τὰ τῶν ἄλλων ἐλάττω τῶν ἰδίων τῶν ἐκείνου . κατέλυσε δὲ τὴν θεωρίαν , τὰς μὲν τῶν προτέρων εὐτυχίας μικρὰς πρὸς τὰς αὑτοῦ δόξαι ποιήσας , τοὺς δʼ ἐφʼ αὑτοῦ νικήσαντας παύσας ζηλουμένους , τοῖς δὲ μέλλουσιν ἱπποτροφεῖν οὐδεμίαν ὑπερβολὴν καταλιπών .
Lemmas: ζεῦγος γάρ καθίημι τοσοῦτος μέν ὁ ἀριθμός ὅσος οὐδέ ὁ μέγας ὁ πόλις ἀγωνίζομαι , τοιοῦτος δέ ὁ ἀρετή ὥστε καί πρῶτος καί δεύτερος γίγνομαι καί τρίτος . χωρίς δέ οὗτος ἐν ὁ θυσία καί ὁ ἄλλος ὁ περί ὁ ἑορτή δαπάνη οὕτως ἀφειδής διάκειμαι καί μεγαλοπρεπής ὥστε φαίνω ὁ κοινός ὁ ὁ ἄλλος ἐλαχύς ὁ ἴδιος ὁ ἐκεῖνος . καταλύω δέ ὁ θεωρία , ὁ μέν ὁ πρότερος εὐτυχία μικρός πρός ὁ ἑαυτοῦ δοκέω ποιέω , ὁ δέ ἐπί ἑαυτοῦ νικάω παύω ζηλόω , ὁ δέ μέλλω ἱπποτροφέω οὐδείς ὑπερβολή καταλείπω .
isocrates.de-bigis-orat-16 35
περὶ δὲ τῶν ἐνθάδε χορηγιῶν καὶ γυμνασιαρχιῶν καὶ τριηραρχιῶν αἰσχύνομαι λέγειν · τοσοῦτον γὰρ ἐν τοῖς ἄλλοις διήνεγκεν , ὥσθʼ οἱ μὲν ἐνδεεστέρως ἐκείνου λῃτουργήσαντες ἐκ τούτων σφᾶς αὐτοὺς ἐγκωμιάζουσιν , ὑπὲρ ἐκείνου δʼ εἴ τις καὶ τῶν τηλικούτων χάριν ἀπαιτοίη , περὶ μικρῶν ἂν δόξειε τοὺς λόγους ποιεῖσθαι .
Lemmas: περί δέ ὁ ἐνθάδε χορηγία καί γυμνασιαρχία καί τριηραρχία αἰσχύνω λέγω · τοσοῦτος γάρ ἐν ὁ ἄλλος διαφέρω , ὥστε ὁ μέν ἐνδεής ἐκεῖνος λειτουργέω ἐκ οὗτος σφεῖς αὐτός ἐγκωμιάζω , ὑπέρ ἐκεῖνος δέ εἰ τις καί ὁ τηλικοῦτος χάρις ἀπαιτέω , περί μικρός ἄν δοκέω ὁ λόγος ποιέω .
isocrates.de-bigis-orat-16 36
πρὸς δὲ τὴν πολιτείαν , οὐδὲ γὰρ τοῦτο παραλειπτέον , ὥσπερ οὐδʼ ἐκεῖνος αὐτῆς ἠμέλησεν , ἀλλὰ τοσούτῳ τῶν μάλιστʼ εὐδοκιμησάντων ἀμείνων περὶ τὸν δῆμον γέγονεν , ὅσον τοὺς μὲν ἄλλους εὑρήσεθʼ ὑπὲρ αὑτῶν στασιάσαντας , ἐκεῖνον δʼ ὑπὲρ ὑμῶν κινδυνεύοντα . οὐ γὰρ ἀπελαυνόμενος ἀπὸ τῆς ὀλιγαρχίας ἀλλὰ παρακαλούμενος ἦν δημοτικός · καὶ πολλάκις ἐκγενόμενον αὐτῷ μὴ μόνον μετʼ ὀλίγων τῶν ἄλλων ἄρχειν ἀλλὰ καὶ τούτων αὐτῶν πλέον ἔχειν , οὐκ ἠθέλησεν , ἀλλʼ εἵλεθʼ ὑπὸ τῆς πόλεως ἀδικηθῆναι μᾶλλον ἢ τὴν πολιτείαν προδοῦναι .
Lemmas: πρός δέ ὁ πολιτεία , οὐδέ γάρ οὗτος παραλείπω , ὥσπερ οὐδέ ἐκεῖνος αὐτός ἀμελέω , ἀλλά τοσοῦτος ὁ μάλα εὐδοκιμέω ἀγαθός περί ὁ δῆμος γίγνομαι , ὅσος ὁ μέν ἄλλος εὑρίσκω ὑπέρ ἑαυτοῦ στασιάζω , ἐκεῖνος δέ ὑπέρ σύ κινδυνεύω . οὐ γάρ ἀπελαύνω ἀπό ὁ ὀλιγαρχία ἀλλά παρακαλέω εἰμί δημοτικός · καί πολλάκις ἐκγίγνομαι αὐτός μή μόνος μετά ὀλίγος ὁ ἄλλος ἄρχω ἀλλά καί οὗτος αὐτός πολύς ἔχω , οὐ ἐθέλω , ἀλλά αἱρέω ὑπό ὁ πόλις ἀδικέω μάλα ἤ ὁ πολιτεία προδίδωμι .
isocrates.de-bigis-orat-16 37
καὶ ταῦθʼ ἕως μὲν συνεχῶς ἐδημοκρατεῖσθʼ οὐδεὶς ἂν ὑμᾶς λέγων ἔπεισεν · νῦν δʼ αἱ στάσεις αἱ γενόμεναι σαφῶς ἐπέδειξαν καὶ τοὺς δημοτικοὺς καὶ τοὺς ὀλιγαρχικοὺς καὶ τοὺς οὐδετέρων ἐπιθυμοῦντας καὶ τοὺς ἀμφοτέρων μετέχειν ἀξιοῦντας . ἐν αἷς δὶς ὑπὸ τῶν ἐχθρῶν τῶν ὑμετέρων ἐξέπεσεν · καὶ τὸ μὲν πρότερον , ἐπειδὴ τάχιστʼ ἐκεῖνον ἐκποδὼν ἐποιήσαντο , τὸν δῆμον κατέλυσαν , τὸ δʼ ὕστερον οὐκ ἔφθασαν ὑμᾶς καταδουλωσάμενοι , καὶ πρώτου τῶν πολιτῶν αὐτοῦ φυγὴν κατέγνωσαν · οὕτω σφόδρʼ ἥ τε πόλις τῶν τοῦ πατρὸς κακῶν ἀπέλαυσε κἀκεῖνος τῶν τῆς πόλεως συμφορῶν ἐκοινώνησεν .
Lemmas: καί οὗτος ἕως μέν συνεχής δημοκρατέομαι οὐδείς ἄν σύ λέγω πείθω · νῦν δέ ὁ στάσις ὁ γίγνομαι σαφής ἐπιδείκνυμι καί ὁ δημοτικός καί ὁ ὀλιγαρχικός καί ὁ οὐδέτερος ἐπιθυμέω καί ὁ ἀμφότερος μετέχω ἀξιόω . ἐν ὅς δίς ὑπό ὁ ἐχθρός ὁ ὑμέτερος ἐκπίπτω · καί ὁ μέν πρότερος , ἐπειδή ταχύς ἐκεῖνος ἐκποδών ποιέω , ὁ δῆμος καταλύω , ὁ δέ ὕστερον οὐ φθάνω σύ καταδουλόω , καί πρῶτος ὁ πολίτης αὐτός φυγή καταγιγνώσκω · οὕτως σφόδρα ὁ τε πόλις ὁ ὁ πατήρ κακός ἀπολαύω ἐκεῖνος ὁ ὁ πόλις συμφορά κοινωνέω .
isocrates.de-bigis-orat-16 38
καίτοι πολλοὶ τῶν πολιτῶν πρὸς αὐτὸν δυσκόλως εἶχον ὡς πρὸς τυραννεῖν ἐπιβουλεύοντα , οὐκ ἐκ τῶν ἔργων σκοποῦντες , ἀλλʼ ἡγούμενοι τὸ μὲν πρᾶγμʼ ὑπὸ πάντων ζηλοῦσθαι , δύνασθαι δʼ ἂν ἐκεῖνον μάλιστα διαπράξασθαι . διὸ καὶ δικαίως ἂν αὐτῷ πλείω χάριν ἔχοιτε , ὅτι τὴν μὲν αἰτίαν μόνος τῶν πολιτῶν ἄξιος ἦν ταύτην ἔχειν , τῆς δὲ πολιτείας ἴσον ᾤετο δεῖν καὶ τοῖς ἄλλοις μετεῖναι .
Lemmas: καίτοι πολύς ὁ πολίτης πρός αὐτός δύσκολος ἔχω ὡς πρός τυραννεύω ἐπιβουλεύω , οὐ ἐκ ὁ ἔργον σκοπέω , ἀλλά ἡγέομαι ὁ μέν πρᾶγμα ὑπό πᾶς ζηλόω , δύναμαι δέ ἄν ἐκεῖνος μάλα διαπράσσω . διό καί δίκαιος ἄν αὐτός πολύς χάρις ἔχω , ὅτι ὁ μέν αἰτία μόνος ὁ πολίτης ἄξιος εἰμί οὗτος ἔχω , ὁ δέ πολιτεία ἴσος οἴομαι δέω καί ὁ ἄλλος μέτειμι .
isocrates.de-bigis-orat-16 39
διὰ δὲ τὸ πλῆθος τῶν ἐνόντων εἰπεῖν ὑπὲρ τοῦ πατρὸς ἀπορῶ , τίνος ἐν τῷ παρόντι πρέπει μνησθῆναι καὶ ποῖʼ αὐτῶν χρὴ παραλιπεῖν · ἀεὶ γάρ μοι δοκεῖ μεῖζον εἶναι τὸ μήπω πεφρασμένον τῶν ἤδη πρὸς ὑμᾶς εἰρημένων . ἐπεὶ καὶ τοῦθʼ ἡγοῦμαι πᾶσιν εἶναι φανερὸν ὅτι τοῦτον ἀναγκαῖόν ἐστιν εὐνούστατον εἶναι ταῖς τῆς πόλεως εὐτυχίαις , ὅτῳ πλεῖστον μέρος καὶ τῶν ἀγαθῶν καὶ τῶν κακῶν μέτεστιν .
Lemmas: διά δέ ὁ πλῆθος ὁ ἔνειμι λέγω ὑπέρ ὁ πατήρ ἀπορέω , τίς ἐν ὁ πάρειμι πρέπω μιμνῄσκω καί ποῖος αὐτός χρή παραλείπω · ἀεί γάρ ἐγώ δοκέω μέγας εἰμί ὁ μήπω φράζω ὁ ἤδη πρός σύ λέγω . ἐπεί καί οὗτος ἡγέομαι πᾶς εἰμί φανερός ὅτι οὗτος ἀναγκαῖος εἰμί εὔνους εἰμί ὁ ὁ πόλις εὐτυχία , ὅστις πολύς μέρος καί ὁ ἀγαθός καί ὁ κακός μέτειμι .
isocrates.de-bigis-orat-16 40
ἐκείνου τοίνυν εὖ μὲν πραττούσης τῆς πόλεως τίς εὐδαιμονέστερος ἢ θαυμαστότερος ἢ ζηλωτότερος ἦν τῶν πολιτῶν , δυστυχησάσης δὲ τίς ἐλπίδων μειζόνων ἢ χρημάτων πλειόνων ἢ δόξης καλλίονος ἐστερήθη ; οὐ τὸ τελευταῖον ἐπειδὴ κατέστησαν οἱ τριάκονθʼ οἱ μὲν ἄλλοι τὴν πόλιν ἔφυγον , ἐκεῖνος δὲ ἐξ ἁπάσης τῆς Ἑλλάδος ἐξέπεσεν ; οὐ Λακεδαιμόνιοι καὶ Λύσανδρος ὁμοίως ἔργον ἐποιήσαντʼ ἐκεῖνον ἀποκτεῖναι καὶ τὴν ὑμετέραν καταλῦσαι δύναμιν , οὐδεμίαν ἡγούμενοι πίστιν ἕξειν παρὰ τῆς πόλεως , εἰ τὰ τείχη καταβάλοιεν , εἰ μὴ καὶ τὸν ἀναστῆσαι δυνάμενον ἀπολέσαιεν ;
Lemmas: ἐκεῖνος τοίνυν εὖ μέν πράσσω ὁ πόλις τίς εὐδαίμων ἤ θαυμαστός ἤ ζηλωτός εἰμί ὁ πολίτης , δυστυχέω δέ τίς ἐλπίς μέγας ἤ χρῆμα πολύς ἤ δόξα καλός στερέω ; οὐ ὁ τελευταῖος ἐπειδή καθίστημι ὁ τριάκοντα ὁ μέν ἄλλος ὁ πόλις φεύγω , ἐκεῖνος δέ ἐκ ἅπας ὁ Ἑλλάς ἐκπίπτω ; οὐ Λακεδαιμόνιος καί Λύσανδρος ὅμοιος ἔργον ποιέω ἐκεῖνος ἀποκτείνω καί ὁ ὑμέτερος καταλύω δύναμις , οὐδείς ἡγέομαι πίστις ἔχω παρά ὁ πόλις , εἰ ὁ τεῖχος καταβάλλω , εἰ μή καί ὁ ἀνίστημι δύναμαι ἀπόλλυμι ;
isocrates.de-bigis-orat-16 41
ὥστʼ οὐ μόνον ἐξ ὧν ὑμᾶς εὖ πεποίηκεν ἀλλὰ καὶ ἐξ ὧν διʼ ὑμᾶς κακῶς πέπονθε ῥᾴδιον γνῶναι τὴν εὔνοιαν τὴν ἐκείνου . φαίνεται γὰρ τῷ δήμῳ βοηθῶν , τῆς αὐτῆς πολιτείας ὑμῖν ἐπιθυμῶν , ὑπὸ τῶν αὐτῶν κακῶς πάσχων , ἅμα τῇ πόλει δυστυχῶν , τοὺς αὐτοὺς ἐχθροὺς καὶ φίλους ὑμῖν νομίζων , ἐκ παντὸς τρόπου κινδυνεύων τὰ μὲν ὑφʼ ὑμῶν , τὰ δὲ διʼ ὑμᾶς ,
Lemmas: ὥστε οὐ μόνος ἐκ ὅς σύ εὖ ποιέω ἀλλά καί ἐκ ὅς διά σύ κακός πάσχω ῥᾴδιος γιγνώσκω ὁ εὔνοια ὁ ἐκεῖνος . φαίνω γάρ ὁ δῆμος βοηθέω , ὁ αὐτός πολιτεία σύ ἐπιθυμέω , ὑπό ὁ αὐτός κακός πάσχω , ἅμα ὁ πόλις δυστυχέω , ὁ αὐτός ἐχθρός καί φίλος σύ νομίζω , ἐκ πᾶς τρόπος κινδυνεύω ὁ μέν ὑπό σύ , ὁ δέ διά σύ ,
isocrates.de-bigis-orat-16 42
τὰ δʼ ὑπὲρ ὑμῶν , τὰ δὲ μεθʼ ὑμῶν , ἀνόμοιος πολίτης Χαρικλεῖ τῷ τούτου κηδεστῇ γεγενημένος , ὃς τοῖς μὲν πολεμίοις δουλεύειν ἐπεθύμει , τῶν δὲ πολιτῶν ἄρχειν ἠξίου , καὶ φεύγων μὲν ἡσυχίαν εἶχε , κατελθὼν δὲ κακῶς ἐποίει τὴν πόλιν . καίτοι πῶς ἂν γένοιτʼ ἢ φίλος πονηρότερος ἢ ἐχθρὸς ἐλάττονος ἄξιος ;
Lemmas: ὁ δέ ὑπέρ σύ , ὁ δέ μετά σύ , ἀνόμοιος πολίτης Χαρικλής ὁ οὗτος κηδεστής γίγνομαι , ὅς ὁ μέν πολέμιος δουλεύω ἐπιθυμέω , ὁ δέ πολίτης ἄρχω ἀξιόω , καί φεύγω μέν ἡσυχία ἔχω , κατέρχομαι δέ κακός ποιέω ὁ πόλις . καίτοι πῶς ἄν γίγνομαι ἤ φίλος πονηρός ἤ ἐχθρός ἐλαχύς ἄξιος ;
isocrates.de-bigis-orat-16 43
εἶτα σὺ κηδεστὴς μὲν ὢν ἐκείνου , βεβουλευκὼς δʼ ἐπὶ τῶν τριάκοντα τολμᾷς ἑτέροις μνησικακεῖν , καὶ οὐκ αἰσχύνει τὰς συνθήκας παραβαίνων διʼ ἃς αὐτὸς οἰκεῖς τὴν πόλιν , οὐδʼ ἐνθυμεῖ διότι , ὁπόταν δόξῃ τῶν παρεληλυθότων τιμωρίαν ποιεῖσθαι , σοὶ καὶ προτέρῳ καὶ μᾶλλον ἢ ʼμοὶ κινδυνεύειν ὑπάρχει ;
Lemmas: εἶτα σύ κηδεστής μέν εἰμί ἐκεῖνος , βουλεύω δέ ἐπί ὁ τριάκοντα τολμάω ἕτερος μνησικακέω , καί οὐ αἰσχύνω ὁ συνθήκη παραβαίνω διά ὅς αὐτός οἰκέω ὁ πόλις , οὐδέ ἐνθυμέομαι διότι , ὁπόταν δοκέω ὁ παρέρχομαι τιμωρία ποιέω , σύ καί πρότερος καί μάλα ἤ ἐγώ κινδυνεύω ὑπάρχω ;
isocrates.de-bigis-orat-16 44
οὐ γὰρ δήπου παρʼ ἐμοῦ μὲν ὑπὲρ ὧν ὁ πατὴρ ἔπραξε δίκην λήψονται , σοὶ δὲ καὶ ὧν αὐτὸς ἡμάρτηκας συγγνώμην ἕξουσιν . ἀλλὰ μὴν οὐδʼ ὁμοίας ἐκείνῳ φανήσει τὰς προφάσεις ἔχων · οὐ γὰρ ἐκπεσὼν ἐκ τῆς πατρίδος ἀλλὰ συμπολιτευόμενος , οὐδʼ ἀναγκασθεὶς ἀλλʼ ἑκών , οὐδʼ ἀμυνόμενος ἀλλʼ ὑπάρχων ἠδίκεις αὐτούς , ὥστʼ οὐδʼ ἀπολογίας σοι προσήκει τυχεῖν παρʼ αὐτῶν .
Lemmas: οὐ γάρ δήπου παρά ἐγώ μέν ὑπέρ ὅς ὁ πατήρ πράσσω δίκη λαμβάνω , σύ δέ καί ὅς αὐτός ἁμαρτάνω συγγνώμη ἔχω . ἀλλά μήν οὐδέ ὅμοιος ἐκεῖνος φανάω ὁ πρόφασις ἔχω · οὐ γάρ ἐκπίπτω ἐκ ὁ πατρίς ἀλλά συμπολιτεύω , οὐδέ ἀναγκάζω ἀλλά ἑκών , οὐδέ ἀμύνω ἀλλά ὑπάρχω ἀδικέω αὐτός , ὥστε οὐδέ ἀπολογία σύ προσήκω τυγχάνω παρά αὐτός .
isocrates.de-bigis-orat-16 45
ἀλλὰ γὰρ περὶ μὲν τῶν Τεισίᾳ πεπολιτευμένων ἴσως πότʼ ἐν τοῖς τούτου κινδύνοις ἐγγενήσεται καὶ διὰ μακροτέρων εἰπεῖν · ὑμᾶς δʼ ἀξιῶ μὴ προέσθαι με τοῖς ἐχθροῖς μηδʼ ἀνηκέστοις συμφοραῖς περιβαλεῖν . ἱκανῶς γὰρ καὶ νῦν πεπείραμαι κακῶν , ὃς εὐθὺς μὲν γενόμενος ὀρφανὸς κατελείφθην , τοῦ μὲν πατρὸς φυγόντος , τῆς δὲ μητρὸς τελευτησάσης , οὔπω δὲ τέτταρʼ ἔτη γεγονὼς διὰ τὴν τοῦ πατρὸς φυγὴν περὶ τοῦ σώματος εἰς κίνδυνον κατέστην ,
Lemmas: ἀλλά γάρ περί μέν ὁ Τεισίας πολιτεύω ἴσως πότε ἐν ὁ οὗτος κίνδυνος ἐγγίγνομαι καί διά μακρός λέγω · σύ δέ ἀξιόω μή προίημι ἐγώ ὁ ἐχθρός μηδέ ἀνήκεστος συμφορά περιβάλλω . ἱκανός γάρ καί νῦν πειράω κακός , ὅς εὐθύς μέν γίγνομαι ὀρφανός καταλείπω , ὁ μέν πατήρ φεύγω , ὁ δέ μήτηρ τελευτάω , οὔπω δέ τέσσαρες ἔτος γίγνομαι διά ὁ ὁ πατήρ φυγή περί ὁ σῶμα εἰς κίνδυνος καθίστημι ,
isocrates.de-bigis-orat-16 46
ἔτι δὲ παῖς ὢν ὑπὸ τῶν τριάκοντʼ ἐκ τῆς πόλεως ἐξέπεσον . κατελθόντων δὲ τῶν ἐκ Πειραιῶς καὶ τῶν ἄλλων κομιζομένων τὰς οὐσίας ἐγὼ μόνος τὴν γῆν , ἣν ἡμῖν ἀπέδωκεν ὁ δῆμος ἀντὶ τῶν δημευθέντων χρημάτων , διὰ τὴν τῶν ἐχθρῶν δύναμιν ἀπεστερήθην . τοσαῦτα δὲ προδεδυστυχηκὼς καὶ δὶς τὴν οὐσίαν ἀπολωλεκὼς νυνὶ πέντε ταλάντων φεύγω δίκην . καὶ τὸ μὲν ἔγκλημʼ ἐστὶ περὶ χρημάτων , ἀγωνίζομαι δʼ εἰ χρὴ μετεῖναί μοι τῆς πόλεως .
Lemmas: ἔτι δέ παῖς εἰμί ὑπό ὁ τριάκοντα ἐκ ὁ πόλις ἐκπίπτω . κατέρχομαι δέ ὁ ἐκ Πειραιεύς καί ὁ ἄλλος κομίζω ὁ οὐσία ἐγώ μόνος ὁ γῆ , ὅς ἐγώ ἀποδίδωμι ὁ δῆμος ἀντί ὁ δημεύω χρῆμα , διά ὁ ὁ ἐχθρός δύναμις ἀποστερέω . τοσοῦτος δέ προδυστυχέω καί δίς ὁ οὐσία ἀπόλλυμι νυνί πέντε τάλαντον φεύγω δίκη . καί ὁ μέν ἔγκλημα εἰμί περί χρῆμα , ἀγωνίζομαι δέ εἰ χρή μέτειμι ἐγώ ὁ πόλις .
isocrates.de-bigis-orat-16 47
τῶν γὰρ αὐτῶν τιμημάτων ἐπιγεγραμμένων οὐ περὶ τῶν αὐτῶν ἅπασιν ὁ κίνδυνός ἐστιν , ἀλλὰ τοῖς μὲν χρήματα κεκτημένοις περὶ ζημίας , τοῖς δʼ ἀπόρως ὥσπερ ἐγὼ διακειμένοις περὶ ἀτιμίας , ἣν ἐγὼ φυγῆς μείζω συμφορὰν νομίζω · πολὺ γὰρ ἀθλιώτερον παρὰ τοῖς αὑτοῦ πολίταις ἠτιμωμένον οἰκεῖν ἢ παρʼ ἑτέροις μετοικεῖν .
Lemmas: ὁ γάρ αὐτός τίμημα ἐπιγράφω οὐ περί ὁ αὐτός ἅπας ὁ κίνδυνος εἰμί , ἀλλά ὁ μέν χρῆμα κτάομαι περί ζημία , ὁ δέ ἄπορος ὥσπερ ἐγώ διάκειμαι περί ἀτιμία , ὅς ἐγώ φυγή μέγας συμφορά νομίζω · πολύς γάρ ἄθλιος παρά ὁ ἑαυτοῦ πολίτης ἀτιμόω οἰκέω ἤ παρά ἕτερος μετοικέω .
isocrates.de-bigis-orat-16 48
δέομαι δʼ οὖν ὑμῶν βοηθῆσαί μοι καὶ μὴ περιιδεῖν ὑπὸ τῶν ἐχθρῶν ὑβρισθέντα μηδὲ τῆς πατρίδος στερηθέντα μηδʼ ἐπὶ τοιαύταις τύχαις περίβλεπτον γενόμενον . δικαίως δʼ ἂν ὑφʼ ὑμῶν ἐξ αὐτῶν τῶν ἔργων ἐλεηθείην , εἰ καὶ τῷ λόγῳ τυγχάνω μὴ δυνάμενος ἐπὶ τοῦθʼ ὑμᾶς ἄγειν , εἴπερ χρὴ τούτους ἐλεεῖν , τοὺς ἀδίκως μὲν κινδυνεύοντας , περὶ δὲ τῶν μεγίστων ἀγωνιζομένους , ἀναξίως δʼ αὑτῶν καὶ τῶν προγόνων πράττοντας , πλείστων δὲ χρημάτων ἀπεστερημένους καὶ μεγίστῃ μεταβολῇ τοῦ βίου κεχρημένους .
Lemmas: δέω δέ οὖν σύ βοηθέω ἐγώ καί μή περιοράω ὑπό ὁ ἐχθρός ὑβρίζω μηδέ ὁ πατρίς στερέω μηδέ ἐπί τοιοῦτος τύχη περίβλεπτος γίγνομαι . δίκαιος δέ ἄν ὑπό σύ ἐκ αὐτός ὁ ἔργον ἐλεέω , εἰ καί ὁ λόγος τυγχάνω μή δύναμαι ἐπί οὗτος σύ ἄγω , εἴπερ χρή οὗτος ἐλεέω , ὁ ἄδικος μέν κινδυνεύω , περί δέ ὁ μέγας ἀγωνίζομαι , ἀνάξιος δέ ἑαυτοῦ καί ὁ πρόγονος πράσσω , πολύς δέ χρῆμα ἀποστερέω καί μέγας μεταβολή ὁ βίος χράω .
isocrates.de-bigis-orat-16 49
πολλὰ δʼ ἔχων ἐμαυτὸν ὀδύρασθαι μάλιστʼ ἐπὶ τούτοις ἀγανακτῶ , πρῶτον μὲν εἰ τούτῳ δώσω δίκην παρʼ οὗ λαβεῖν μοι προσήκει , δεύτερον δʼ εἰ διὰ τὴν τοῦ πατρὸς νίκην τὴν Ὀλυμπίασιν ἀτιμωθήσομαι , διʼ ἣν τοὺς ἄλλους ὁρῶ δωρεὰς λαμβάνοντας ,
Lemmas: πολύς δέ ἔχω ἐμαυτοῦ ὀδύρομαι μάλα ἐπί οὗτος ἀγανακτέω , πρῶτος μέν εἰ οὗτος δίδωμι δίκη παρά ὅς λαμβάνω ἐγώ προσήκω , δεύτερος δέ εἰ διά ὁ ὁ πατήρ νίκη ὁ Ὀλυμπίασι ἀτιμόω , διά ὅς ὁ ἄλλος ὁράω δωρεά λαμβάνω ,
isocrates.de-bigis-orat-16 50
πρὸς δὲ τούτοις εἰ Τεισίας μὲν μηδὲν ἀγαθὸν ποιήσας τὴν πόλιν καὶ ἐν δημοκρατίᾳ καὶ ἐν ὀλιγαρχίᾳ μέγα δυνήσεται , ἐγὼ δʼ εἰ μηδετέρους ἀδικήσας ὑπʼ ἀμφοτέρων κακῶς πείσομαι , καὶ περὶ μὲν τῶν ἄλλων τἀναντία τοῖς τριάκοντα πράξετε , περὶ δʼ ἐμοῦ τὴν αὐτὴν ἐκείνοις γνώμην ἕξετε , καὶ τότε μὲν μεθʼ ὑμῶν , νῦν δʼ ὑφʼ ὑμῶν τῆς πόλεως στερήσομαι .
Lemmas: πρός δέ οὗτος εἰ Τεισίας μέν μηδείς ἀγαθός ποιέω ὁ πόλις καί ἐν δημοκρατία καί ἐν ὀλιγαρχία μέγας δύναμαι , ἐγώ δέ εἰ μηδέτερος ἀδικέω ὑπό ἀμφότερος κακός πείθω , καί περί μέν ὁ ἄλλος ἐναντίος ὁ τριάκοντα πράσσω , περί δέ ἐγώ ὁ αὐτός ἐκεῖνος γνώμη ἔχω , καί τότε μέν μετά σύ , νῦν δέ ὑπό σύ ὁ πόλις στερέω .